नगरपालिका इटावा में कुल 258 बूथ हैं। लगभग आधे 122 बूथों में धूप से बचाव की कोई व्यवस्था नहीं है। इन 122 बूथों पर अब छाया के प्रबंध होंगे। भरथना नगरपालिका क्षेत्र में 47 बूथ है, यहां 19 बूथों और जसवंतनगर में 32 बूथों में से सिर्फ 3 बूथों पर इस प्रकार की व्यवस्था की जाएगी। इकदिल, लखना व बकेवर के भी कुछ बूथों पर छाया मुहैया होगी। एसडीएम सदर शैलेंद्र भाटिया के अनुसार पेयजल और छाया की व्यवस्था करने की जिम्मेदारी संबंधित निकाय क्षेत्र से जुड़े तहसीलदारों को सौंपी गई है। आयोग के निर्देशानुसार समयबद्ध ढंग से यह व्यवस्था पूरी कर ली जाएगी।